২০১৪-র লোকসভা ভোটে মোদী ঝড়ে ভর করে একক সংখ্যাগরিষ্ঠ দল হিসেবে উঠে এসেছিল বিজেপি। মোট ৩৩৬টি আসন পেয়েছিল এনডিএ জোট। আড়াই বছর নরেন্দ্র মোদী সরকার ক্ষমতায় থাকার পরে উত্তর প্রদেশ ভোটেও যেন ২০১৪-র লোকসভা ভোটের ফলাফলের পুনরাবৃত্তি। অখিলেশ-রাহুল জোটকে কার্যত মাটিতে মিশিয়ে দিয়ে উত্তর প্রদেশের ৪০৩টি আসনের মধ্যে ইতিমধ্যে ৩০০ পার করেছে বিজেপি। যাকে নরেন্দ্র মোদীর একক কৃতিত্বের জয় বললেও ভুল হবে না। সমস্ত একজিট পোলেই বিজেপি জোটকে এগিয়ে রাখা হয়েছিল, কিন্তু সেখানেও কেউই বিজেপি-কে তিনশো আসন দেওয়ার সাহস দেখায়নি। বাস্তবে ব্যালট বাক্স খুলতেই অবশ্য দেখা গেল উত্তর প্রদেশে গেরুয়া ঝড় উঠেছে। এই ঝড় শেষ পর্যন্ত কোথায় গিয়ে থামে, সেটাই এখন দেখার। আর একই সঙ্গে রাহুল গাঁধীর নেতৃত্ব নিয়েও বড়সড় প্রশ্ন উঠে গেল। দেখে নিন উত্তর প্রদেশে ভোট গণনার সর্বশেষ আপডেট—

গ্রাফিক্স- অভিজিৎ বিশ্বাস
আরও পড়ুন
উত্তরপ্রদেশে গেরুয়া ঝড়, লখনউ দখলের অপেক্ষায় বিজেপি, মোদীর পছন্দের মুখ্যমন্ত্রীরা কে
দেখুন ভিডিও